Suchinthana/ta-wikipedia huggingface dataset:
ஆன்டாங் அணை

ஆன்டாங் அணை நாக்தோங் ஆற்றின் மீது அமைந்த  ஒரு அணைக்கட்டு அணையாகும்.இது தென்கொரியாவில் உள்ள ஜியாங்செங்பக்- டூ மாகாணத்தில் ஆன்டாங்கிற்கு கிழக்கே 4 கிமீ (2 மைல்) அமைந்துள்ளது.அணை கட்டப்பட்டதின் நோக்கம் வெள்ள கட்டுப்பாட்டு, நீர் வழங்கல் மற்றும் நீர்மின் உற்பத்தி சக்தியாகும். அணையின் கட்டுமானம் 1971 ஆம் ஆண்டில் தொடங்கியது மற்றும் 1976 ஆம் ஆண்டில் முடிக்கப்பட்டது.83 மீ (272 அடி) உயரமான பாறை நிரப்பு, மத்திய களிமண் அணை 1,248,000,000 m3 (1,011,770 ஏக்கர் அடி) நீரைத் தேக்கி வைக்கிறது. மற்றும் 80 மெகாவாட் மின்சாரம்-சேமிப்பு மின் நிலையத்திற்கு நீர் வழங்குகிறது. ஆற்றல் நிலையத்திற்கான குறைந்த நீர்த்தேக்கம் 20 மீ (66 அடி) உயரமும், 238 மீ (781 அடி) நீளமான தடுப்புச்சுவர்  கொண்டுள்ளது.

மேற்கோள்கள் 

தென் கொரியா
முகந்த் லால் அகர்வால்

முகந்த் லால் அகர்வால்(பிறப்பு 16 ஜனவாி 1902 - இறப்பு தொியவில்லை) என்பவர் 1952இல் நடந்த முதலாவது  மக்களவை தோ்தலில் இந்திய தேசிய காங்கிரஸ் கட்சி சாா்பில் பிாிபிட் தாெகுதி]]யிலிருந்து  நாடாளுமன்ற உறுப்பினராக]] தாெ்ந்தெடுக்கப்பட்டவர் ஆவார். இவருைடைய தந்தை கன்னாய் லால் பிலிபிட் அந்த நகரில் சமூக செயற்பாட்டாளாராக செயல்பட்டவர் ஆவார்.

முகந்த் லால் அகா்வால் பள்ளி படிப்பையும், இடைநிலை கல்வியையும் பிாிபிட் நகாிலுள்ள  அரசு பள்ளியில் பயின்றாா். தற்போது இந்த பள்ளி டிரம்பன்ட் ஆண்கள் இடைநிலை பள்ளியாய் அறியப்படுகிறது. இவா் பி.எஸ்.சி பரேலி கல்லூரிலும், எல்.எல் பி படிப்பை ஆக்ரா கல்லூரிலும் பயின்றாா். இவர் ராம் ராக்கி  தேவி என்ற பெண்ணை 1917 இல் மணந்தாா். இவர்களுக்கு இரு மகன்கள் உண்டு.

அகர்வால் பிலிபிட் வழக்கறிஞராகவும், மாவட்ட ஊரக வளா்ச்சி கூட்டைமப்பின் தலைவராகவும் இரிந்தார். மேலும் ராமா இடைநிலை கல்லூரி நிர்வாகக் குழுவின் தலைவராகவும் 1938-40 களில் இருந்தாா்.

இவர் இந்திய தேசிய காங்கிரஸ் (INC) இயக்கத்தில் இருந்தார். அதன் போராட்டங்களில் கலந்து காெண்டு 1941 மற்றும் 1942-43 களில் பல முறை சிறை சென்றார். மேலும் இவா் இந்தியாவின்  பிரித்தானிய ஆட்சி காலகட்டத்தில் .உத்தரப் பிரதேச சட்டசபைக்கு 1941-46 தோ்ந்தெடுக்கப்பட்டாா்.

இவா் 1952 இல் நடந்த முதல் பொது தேர்தலில், அகர்வால் பிலிபிட் தொகுதியிலிருந்து நாடாளுமன்ற உறுப்பினராக தொ்ந்தெடுக்கப்பட்டாா். காங்கிரஸ் கட்சி வேட்பாளரான இவர் 43.11% வாக்குகளும்  அவரை எதிா்த்து போட்டியிட்ட  சோசலிச கட்சி வேட்பாளா் 22.58% வாக்குகளும்  பெற்றனர்.

குறிப்புகள் 

1902 பிறப்புகள்
1ஆவது மக்களவை உறுப்பினர்கள்
இந்திய விடுதலைப் போராட்ட வீரர்கள்
பிலிபித் மாவட்ட நபர்கள்
லுபோலகாரி அருவி

லுபோலகாரி அருவி (Loufoulakari Falls) என்பது காங்கோ குடியரசின்  ஆட்சி எல்லைக்கு உட்பட்டதும் பிரேசில் நாட்டிலிருந்து தென்மேற்கே 80 கி.மீ தொலைவில் லுபோலகார ஆறு, காங்கோ ஆறு ஒன்று சேரும் இடத்தில் அமைந்துள்ள ஒரு அருவி ஆகும். 

கொங்கோ
1780 அட்லாண்டிக் சூறாவளி பருவம்

1780 ஆம் ஆண்டின் அட்லாண்டிக் சூறாவளி பருவமானது கோடைகாலத்தில்  1780 ஆம் ஆண்டில் உருவானது. 1780 ஆம் ஆண்டு அட்லாண்டிக் சூறாவளி  பருவம் அசாதாரணமாக அழிவுகரமாக இருந்தது. மேலும் இது 28,000 இறப்புகளுடன் பதிவுசெய்யப்பட்ட வரலாற்றில் மிக மோசமான அட்லாண்டிக் சூறாவளி பருவ காலமாக இருந்தது.நான்கு வெவ்வேறு சூறாவளிகளும் ஜூன் மாதம் முதல் அக்டோபர் மாதம் வரையில் தாக்கியது இவைகள் ஒவ்வொன்றும் குறைந்தது 1,000 இறப்புக்களை ஏற்படுத்தின. இது பெருஞ்சூறாவளி 1780 என அழைக்கப்படுகிறது.

மேற்கோள்

அட்லாண்டிக் சூறாவளி பருவங்கள்
பெடபெரடா பருவா

பெடபெரடா பருவா (பிறப்பு: 14 ஜூலை 1928) ஒரு இந்திய அரசியல்வாதி ஆவார். இவா் நாடாளுமன்றத்தின் கீழ் அவையான மக்களவைக்கு அசாம் மாநில களியாபோர் மக்களவைத் தொகுதியிலிருந்து இந்திய தேசிய காங்கிரசு கட்சியின் சாா்பாக 1967, 1971 மற்றும் 1977 ஆகிய ஆண்டுகளில் தோ்ந்தெடுப்பப்பட்டாா்.

இவா் மத்திய அரசின் சட்டம், நீதி மற்றும் கம்பெனி விவகாரத் துறை துணை அமைச்சராகவம் பணியாற்றியுள்ளார்.

குறிப்புகள் 

1928 பிறப்புகள்
4வது மக்களவை உறுப்பினர்கள்
5வது மக்களவை உறுப்பினர்கள்
6வது மக்களவை உறுப்பினர்கள்
வாழும் நபர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
கிரிந்திர குமார் பாருவா

கிாிந்திர குமார் பருவா  ஒரு அசாம் மாநிலத்தை சாா்ந்த இந்திய அரசியல்வாதி ஆவாா். இவா் அசாம் சட்டசபைக்கு  பர்ஹம்பூர் சட்டமன்றத் தொகுதியிலிருந்து  1985-90 களில் தாே்ந்தெடுக்கப்பட்டாா்.  பின்னா்  நொவ்கோங் சதர்  தொகுதியிலிருந்து  2011 இல் வெற்றி  பெற்றாா். ஆனால்  இந்திய தேசிய காங்கிரஸ் வேட்பாளர் துர்லபக் சாமுயோ  தோல்வியடைந்தாா்.

குறிப்புகள் 

வாழும் நபர்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
நிஷா மொஹோடா

நிஷா மொஹோடா (பிறப்பு: அக்டோபர் 13, 1980, ஹிங்காகாட் )[1]  சர்வதேச மாஸ்டர் (IM) மற்றும் பெண் கிராண்ட்மாஸ்டர் (WGM) ஆகிய FIDE பட்டங்களை பெற்ற  ஒரு இந்திய செஸ் வீரர் ஆவார். இவர்,மேற்கு வங்க மாநிலத்தின் முதல் பெண் கிராண்ட்மாஸ்டர்.1995ஆம் ஆண்டு ஏப்ரலில் 14 வயது, 6 மாதங்கள் மற்றும் 13 நாட்களில் பெண் சர்வதேச மாஸ்டர் (WIM) என்ற பட்டத்தை மிக இளவயதில் பெற்றார். 1996ஆம் ஆண்டு டிசம்பரில் இந்தியாவின் பிரதம மந்திரி எச்.டி. தேவ் கவுடா, இப்பட்டத்தை பெற்றதற்காக நிஷாமொஹோடாவிற்கு ரொக்கப் பரிசு வழங்கினார். நிஷாவின் பெண் சர்வதேச மாஸ்டர் என்ற இச்சாதனை 1999ஆம் ஆண்டு  கொனேரு ஹம்பியால் முறியடிக்கப்பட்டது. ​​

2001 மற்றும் 2008 ஆம் ஆண்டுகளில் மகளிர் உலக செஸ் சாம்பியன்ஷிப்பில் நிஷா போட்டியிட்டார். 2005 ஆம் ஆண்டில் நிஷா மொஹொடா மகளிர் இந்திய செஸ் சாம்பியன்ஷிப்பை வென்றார். [2] 

2004, 2008 மற்றும் 2010 ஆம் ஆண்டுகளில் மகளிர் ஒலிம்பிக் சதுரங்க சாம்பியன்ஷிப், 2013ல் மகளிர் உலக குழு சதுரங்க  சாம்பியன்ஷிப்,  2003, 2005, 2008, 2009, [3] மற்றும் 2010ல் ஆசிய விளையாட்டுப் போட்டிகள் ஆகியவற்றில்  இந்திய தேசிய அணி சார்பாக நிஷா மொஹோடா போட்டியிட்டார். 

பிரித்தானிய கிராண்ட் மாஸ்டர் நைகல் ஷார்டின்  கருத்துக்களுக்கு மறுப்புத் தெரிவிக்கும் வகையில், மொஹோட்டா பெண்கள் சம உரிமை சார்பாகவும், சதுரங்க விளையாட்டில் பெண்கள் எதிர்கொள்ளும் சவால்களின் சார்பாகவும் பேசியுள்ளார். [4] [5]

மேற்கோள்கள் 

1980 பிறப்புகள்
வாழும் நபர்கள்
இந்திய சதுரங்க வீராங்கனைகள்
நாதன் பிராக்கன்

நாதன் வேட் பிராக்கன்(Nathan Wade Bracken (பிறப்பு: 12 செப்டம்பர் 1977) முன்னாள் ஆத்திரேலியத் துடுப்பாட்ட அணியின் வீரர் ஆவார். இவர் ஆத்திரேலிய அணிக்காக தேர்வுத் துடுப்பாட்டம், ஒருநாள் பன்னாட்டுத் தூப்பாட்டம், மற்றும் பன்னாட்டு இருபது20 போட்டிகளில் விளையாடினார்.இவர் இடதுகை மித -விரைவு வீச்சாளர் ஆவார்.பந்தை இரண்டு விதமான முறைகளில் சுழலச் செய்வதில் இவல் வலலவராகத் திகழ்ந்தார்.இவர் நியூ சவுத்வேல்ஸ் புளூசு மற்றும் சிட்னி கிரேட் அணி மற்றும் இங்கிலாந்தின் கவுண்டி அணிகளுக்காகவும் உள்ளூர்ப் போட்டிகளில் விளையாடினார்.சனவரி 28, 2011 இல் காலில் காயம் ஏற்பட்டதனால் தனது ஓய்வினை அறிவித்தார்.

சர்வதேச போட்டிகள்

தேர்வுத் துடுப்பாட்டம் 
2003 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து போர்டர்-காவஸ்கர் கோப்பையில்  விளையாடியது. டிசம்பர் 4 இல் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அரிமுகமானார்.கிளென் மக்ரா காயம் காரணமாக  தொடரில் இருந்து விலகியதால் இவருக்கு வாய்ப்பு வழங்கப்பட்டது.இந்தப் போட்டியின் முதல் ஆட்டப் பகுதியில் 26 ஓவர்கள் வீசி 90 ஓட்டங்களை விட்டுக் கொடுத்து 1 இலக்கினைக் கைப்பற்றினார். பின் இரண்டாவது ஆட்டப் பகுதியில் 4 ஓவர்கள் வீசி 12 ஓட்டங்களை விட்டுக் கொடுத்து 2 இலக்குகளைக் கைப்பற்றினார்.இந்தப் போட்டி சமனில் முடிந்தது. தனது முதல் போட்டியில் சிறப்பாக செயல்பட்ட போதிலும் அடிலெய்டு துடுப்பாட்ட அரங்கத்தில் நடைபெற்ற இரண்டாவது போட்டியில் இவருக்குப் பதிலாக பிராட் வில்லியம்சை சேர்த்தனர். பின் இறுதி இரண்டு போட்டிகளில் ஆண்ட்ரூ பைகேலுக்கு வாய்ப்பு வழங்கினர். இந்தத் தொடர் சமனில் முடிந்தது. இவர் இந்தத் தொடரில் 6 இலக்குகளைக் கைப்பற்றினார். இவரின் பந்துவீச்சு சராசரி 58.50 ஆக இருந்தது.பின் திறமை வாய்ந்த பல பந்துவீச்சாளர்கள் அணியில் இருந்ததினால் இவருக்கு வாய்ப்பு கிடைப்பதில் சிக்கல் நீடித்தது. சுமார் இரண்டு ஆண்டுகாலம் இவருக்கு தேசிய அணியில் இடம் கிடைக்கவில்லை. பின் 2005-06 ஆம் ஆண்டுகளில் மேற்கிந்தியத் தீவுகளுக்க்கு எதிரான ஃபிரான்க் வோரல் கோப்பைத் தொடரில் விளையாடும் வாய்ப்பினைப் பெற்றார்.இந்தப் போட்டியில் 51 பந்துகளில் 37 ஓட்டங்கள் எடுத்தார். பின் பந்துவீச்சில் 16ஓவர்கள் வீசி 48 ஓட்டங்களை விட்டுக்கொடுத்தார். இதில் 4 இலக்குகளைக் கைப்பற்றினார். இதில் பிறயன் லாரா, சந்தர்பால் ஆகியோரின் இலக்கினையும் கைப்பற்றினார்.

. 2005 ஆம் ஆண்டில் தென்னாப்பிரிக்க துடுப்பாட்ட அணிக்கு எதிரான தொடரில் விளையாடும் 15 பேர் கொண்ட அணியில் இவர் இடன்பெற்றார். ஆனால் மேற்கு ஆத்திரேலிய துடுப்பாட்ட மைதானத்தில் நடைபெற்ற முதல் போட்டியில் இவருக்கு வாய்ப்பு வழங்கப்படவில்லை.

ஒருநா பன்னாட்டுத் துடுப்பாட்டம் 
2001 ஆம் ஆண்டில் ஆத்திரேலியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் மேற்கொண்டு விளையாடியது. சனவரி11, 2001 இல் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் இவர் சிறப்பாக செயல்பட்டார்.இருந்தபோதிலும் வலிமையான ஆத்திரேலியப பந்துவீச்சாளர்கள் ஒஅலர் இருந்ததாலும் , இஅருக்கு காயம் ஏற்பட்டதாலும் இவருக்கு அணியில் நிலையான இடம் கிடைக்கவில்லை.  பின் கில்லெஸ்பி அணியில் இருந்து நீக்கப்ப்பட்டதற்குப் பிறகு இவருக்கு அணியில் நிலையான இடம் கிடைத்தது.

References

வெளியிணைப்புகள் 

1977 பிறப்புகள்
ஆத்திரேலியத் துடுப்பாட்டக்காரர்கள்
கிலெளசெஸ்டர்சையர் துடுப்பாட்டக்காரர்கள்
வாழும் நபர்கள்
சாளியாறு

சாளியாறு என்பது கேரளத்தின் நான்காவது நீளமான ஆறு ஆகும். இது 169  கிமீ நீளமானது. இது கடலை அண்மிக்கும் போது சுலிகா ஆறு என்றும் பேப்பூர் ஆறு என்றும் அழைக்கப்படுகிறது. நிலாம்பூர், எதவண்ணா, அரீக்கோடு, கிழுபரம்பா, செருவடி, எதவண்ணப்பரா, மாவூர், பெருவயல், ஃபெரோக், பேப்பூர் ஆகியவை இந்த ஆற்றின் கரையில் அமைந்துள்ள  ஊர்கள் ஆகும்.

மேற்கோள்கள்

The River Chaliyar, by M. P. Chandran
About the Rivers of Kerala

வெளி இணைப்புகள்

Chaliyar River and Mayladi Bridge Nilambur
News report about the River after the pulp factory was closed.
Life returns to Chaliyar river
Adyanpara waterfalls

கேரள ஆறுகள்
மலப்புறம் மாவட்ட ஆறுகள்
பெரியார் ஈ. வெ. இராமசாமியும் சமூக சீர்திருத்தமும்

ஈ. வெ. இராமசாமி (செப்டம்பர் 17, 1879 – டிசம்பர் 24, 1973), இராமசாமி, ஈ. வெ. ரா, தந்தை பெரியார் அல்லது பெரியார் என்று அழைக்கபடும் இவர் திராவிட சமூகச் சீர்திருத்தவாதி. இவர் திராவிட இயக்கம், சுய மரியாதை இயக்கம் ஆகியவற்றை நிறுவினார். மக்கள் தமது சமுதாயத்தை பரிபூரணமாக்க சீர்திருத்தம் அவசரத் தேவையாக உள்ளது என்பதை உணர வேண்டும் என்று விரும்பினார். அரசு அரசியல் கட்சிகள், மற்றும் சமூக தொழிலாளர்கள் சமுதாயத்தில் உள்ள அவலங்களைக் கண்டு அவற்றைக் களையும் நடவடிக்கைகளை மேற்கொள்ள வேண்டும் என விரும்பினார்.

சுயமரியாதை இயக்கம் 

இராமசாமி மற்றும் அவரின் தொண்டர்கள் தொடர்ந்து நெடுங்காலமாக அரசாங்கத்தினரிடம் சமுதாய ஏற்றத்தாழ்வுகளை நீக்கக் கோரி முனைப்புடன் செயல்பட்டு வந்தனர். பலர் இந்தியாவின் விடுதலைக்காகப் போராடி வந்தபொழுதிலும் இவர்கள் சமூக விடுதலைக்காகப் போராடி வந்தனர். சுயமரியாதை இயக்கம் தொடக்கத்தில் பிராமணரல்லாதோர் தாம் பழம்பெரும் திராவிடர்கள் என்ற பெருமையுடன் வாழவும், அதை உணரவும், நாம் யாருக்கும் அடிமையில்லை என்ற உணர்வை அவர்களுக்கு ஊட்டவும் உருவாக்கப்பட்டது.

சுயமரியாதை இயக்கம் 1925 இல் இராமசாமியால் தோற்றுவிக்கப்பட்டது. இதன் முக்கிய கொள்கைப் பரப்புரையாக, சமுதாயத்தின் ஏளனத்திற்கு உரிய மூடப் பழக்க வழக்கங்களையும், பரம்பரை வழக்கங்களையும் பின்பற்றப்படுவதைத் தொடர்ந்து எதிர்க்கும் நிலையை எடுத்தது. மக்களை அறிவின்மையிலிருந்து மீட்டெடுக்கவும், தெளிவுடையவர்களாக மாற்றவும் இதன் கொள்கைகள் வழிவகை செய்தன. பகுத்தறிவுச் சிந்தனையுடன் மக்களின் செயல்பாடுகள் இருக்க வலியுறுத்தின. பகுத்தறிவாளர்கள் பின்பற்றப்படவேண்டிய கடமைகளாகப் பலவற்றை இவ்வியக்கம் வலியுறுத்தியது.

 சுயமரியாதையாளர்கள் பிரமாணப் புரோகிதரில்லா, சமயச்சடங்கில்லா திருமணங்கள் நடைபெற வலியுறுத்தினர்.
 ஆணும், பெண்ணும் சமம், அவர்கள் வேறுபாடின்றி, சரிநிகர் சமமாக வாழும் முறையை வலியுறுத்தியது.
 சாதி மறுப்பு திருமணத்தையும், கைம்பெண் திருமணத்தையும் ஊக்கப்படுத்தியது.
 அளவில்லா குழந்தைகள் பெறுவதைத் தடுத்து குடும்பக் கட்டுபாட்டை 1920 களிலேயே வலியுறுத்தியது.
 கோயில்களில் சட்டத்திற்குப் புறம்பாக பின்பற்றப்படும் தேவதாசி முறையையும் (பெண்களைக் கோயில் தாசிகளாக, பொது மகளிராக ஆக்கி அடிமைப்படுத்தும் முறை), குழந்தைத் திருமணத்தையும் தடை செய்தது.
 இதனினும் முக்கிய கொள்கையாக அரசு நிருவாகப் பணி, கல்வி இவற்றில் இடவொதுக்கீடு முறையைக் கடைப்பிடிக்க மதராஸ் அரசு நிருவாகத்தை (தமிழ்நாடு உட்பட) 1928 லேயே வலியுறுத்தியது.

இந்தப் பரப்புரை மற்றும் தத்துவங்களை முழுநேரச் செயல்பாடுகளாக இராமசாமி 1925இலிருந்து செயல்படுத்தி வந்தார். இதைப் பரப்புவதற்கு ஏதுவாக குடியரசு நாளிதழை 1925 முதல் துவக்கினார். ஆங்கிலத்தில், ரிவோல்ட் என்ற நாளிதழ் மூலம் ஆங்கிலம் மட்டுமே தெரிந்த மக்களுக்காகப் பிரசாரம் செய்தார். சுயமரியாதை இயக்கம் வெகு வேகமாக மக்களிடையே வளர்ந்தது. மக்களின் ஆதரவையும் நீதிக்கட்சித் தலைவர்களின் மூலமாகப் பெற்றது. 1929 இல் சுயமரியாதையாளர்கள் மாநாடு பட்டுக்கோட்டையில் எஸ்.குருசாமி மேற்பார்வையில் மதராஸ் இராசதானி சார்பில் நடைபெற்றது. சுயமரியாதையாளர்களின் தலைமையை  கே.வி.அழகிரிசாமி ஏற்றார்.  இம்மாநாட்டைத் தொடர்ந்து அன்றைய மதராஸ் இராசதானியின் பல மாவட்டங்களில் சுயமரியாதையாளர்களின் கூட்டங்கள் நடைபெற்றன. இதற்கான பயிற்சிப் பட்டறையாக, பயிற்சிக் களமாக ஈரோடு மாநகரம் செயல்பட்டது. இதன் நோக்கம் சமுதாய மறுமலர்ச்சிக்காக மட்டுமில்லாமல் சமுதாயப் புரட்சிக்காகவும், இதன் மூலம் விழிப்புணர்வு பெற்ற புதிய சமுதாயத்தை உருவாக்கவும் வழி செய்தது.

மேற்கோள்கள் 

திராவிட இயக்கம்
தமிழ்நாட்டு சமூக வரலாறு
பெரியார் ஈ. வெ. இராமசாமி
தோர் (தொன்மம்)

தோர் (ஆங்கிலம்: Thor)  என்பவர் நோர்சு தொன்மவியலலில் இடம்பெறும் சுத்தியலை ஆயுதமாகக் கொண்ட ஒரு கடவுள் ஆவார்.  இவர் இடி, மின்னல், புயல், ஓக் மரங்கள், பலம், கருவளம், மனிதர்களின் பாதுகாப்புக்கான கடவுள் ஆவார்.  தோர் ஒரு போர் வீரராகவும், விசுமானவராகவும் விபரிக்கப்படுகிறார்.  யேர்மனிய தொன்மவியலிலும், பகன் (pagan) சமயத்திலும் இவர் ஒரு முக்கிய இடத்தை வகிக்கிறார். தோர் பிற இந்திய-ஐரோப்பிய தொன்மப் பாத்திரங்களோடு ஒப்பிடத்தக்கவர்.  குறிப்பாக இந்துக் கடவுள் இந்திரன், செலட்டிக் கடவுள் Taranis, பால்டிக் கடவுள் Perkūnas மற்றும் ஸ்லாவிக் கடவுள் Perun ஆகியவர்களோடு ஒப்பிடத்தக்கவர்.

நோர்சு தொன்மவியலில் தோர் தனது பலத்தையும், ஆயுதத்தையும் பயன்படுத்தி மிகத் தீவரமாக தனது எதிரிகளைக் தாக்கி அழிப்பார்.  கடல் அரக்கன் Jörmungandr எதிர்த்துப் போராடி அவரை கொன்றார்.  கொன்ற பின் அவரால் ஒன்பது அடிகளை மட்டும் எடுக்க முடிந்தது.  இருவரின் அழிவும் ராக்னரோக் (Ragnarök) இல் எதிர்வு கூறப்படுகிறது.

வைக்கிங் காலத்துக்கு முன்பு தோரின் பெயரைத் தாங்கிய தனிநபர் அல்லது இடப் பெயர்கள் அரிது.  வைக்கிங் காலத்தில் தோர் என்ற பெயர் அல்லது அதன் வேர்ச் சொல்லை உள்ளடக்கிய தனிநபர் பெயர்கள் கூடிய எண்ணிக்கையில் பதிவுசெய்யப்பட்டுள்ளது. வைக்கிங் காலத்தில் தோரின் பெயரைத் தாங்குவது மற்றும் தோரின் சுத்தியல் பதக்கத்தை அணிவது கிறித்தமதமாக்கத்துக்கு எதிரான ஒரு குறியீடாகப் பார்க்கப்படலாம்.

தோற்ற, குடும்ப விபரிப்பு 
தோர் உக்கிரமான கண்களையும், சிகப்பு மயிரையும், சிகப்பு தாடியையும் கொண்டவராக பெரிதும் விபரிக்கப்படுகிறார்.  இவர் எப்பொழுதும் விசித்திர பண்புகள் கொண்ட மூன்று முக்கிய பொருட்களை எப்பொழுதும் வைத்திருப்பார்: சுத்தியல், கையுறைகள் மற்றும் இடுப்புப்பட்டி.  இவரது சுத்தியல் மலைகளை உடைக்கக் கூடியதாகவும், இவரது இடுப்புப்பட்டி மிகப்பெரிய பலத்தை வளங்கக் கூடியதாகவும் கூறப்படுகிறது.

தோரின் தந்தையாக ஓடின் விபரிக்கப்படுகிறார்.  இவருக்கு பல சகோதர்கள் உண்டு.  தோரின் மனைவி பெண் கடவுள் சிப் (Sif) ஆவார். இவரது காதலர் ஜோன்டென் ஜார்ன்ஸாகா (jötunn Járnsaxa) ஆவார். இவருக்கு இரு மகள்களும் மகன்களும் உள்ளனர்.

தொன்மவியல் பதிவுகள் 

நான்கு அல்லது ஐந்து மத்திய கால (~9 - 12 ம் நூற்றாண்டுகள்) கல்வெடுக்களில் தோர் பற்றிய குறிப்புகள் அல்லது படங்கள் உள்ளன.  இவை டென்மார்க், சுவீடன் நாடுகளில் உள்ளன.  தோரின் சுத்தியல் வடிவத்தைப் பொறுத்த ஆபரணங்கள் அல்லது பதக்கங்கள் வைக்கிங் காலத்தைச் சார்ந்த இடுகாடுகளில் கண்டுபிடிக்கப்பட்டுள்ளன.  கிறித்தவ சிலுவை போன்று தமது சமத்தைக் குறிக்கும் வகையில் சுத்தியல் பதக்கங்களை மக்கள் அணிந்திருக்கலாம்.

நவீன தாக்கம் 
தோர் தொடர்ச்சியாக வெகுஜன பண்பாட்டில் இடம்பெற்று வருகிறார்.  கவிதைகள், ஓவியங்கள், வரைகதைகள், திரைப்படங்கள், நிகழ்பட விளையாட்டுக்களில் தோர் இடம்பெறுகிறார். 1962 ம் ஆண்டு அமெரிக்க மார்வல் வரைகதைகளில் தோர் ஒடின்சண் என்ற ஒரு கதாபாத்திரத்தை தோரைத் தழுவி ஸ்ரான் லீ, லாறி லீப்பெர் மற்றும் யக் கீர்பி உருவாக்குகிறார்கள்.

2018 கோட் ஒப் வார் (God of War) என்ற நிகழ்பட விளையாட்டில் தோர் ஒரு கொலை வெறியாளானகாக சித்தரிக்கப்படுகிறார்.  இவர் ஓடனின் அறிவுக்கான வேட்கையில், அவரின் உத்தரவின் பெயரில் அரகர்களையும், வழியில் உள்ள வேறு யாரையும் கொல்பவராக சித்தரிகப்படுகிறார்.

குறிப்புகள்

மேற்கோள்கள் 
 

நோர்சு தொன்மவியல்
நாதன் அஸ்லே

நாதன் ஜான் அஸ்லே (Nathan John Astle, MNZM (பிறப்பு: 15 செப்டம்பர் 1971) இவர் நியூசிலாந்துத் துடுப்பாட்ட அணியின் முன்னாள் வீரர் ஆவார். இவர் நியூசிலாந்து அணிக்காக தேர்வுத் துடுப்பாட்டம் ,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். பொதுவாக இவர் ஒருநாள் பன்னாட்டுத் துடுப்பாட்டப் போட்டிகளில் துவக்கவீரராகவும் தேர்வுத் துடுப்பாட்டப் போட்டிகளில் இவர் மத்திய கள வீரராகவும் களம் இறங்கினார். சுமார் 12 ஆண்டுகளாக இவர் சர்வதேச போட்டிகளில் விளையாடினார். 81 தேர்வுத் துடுப்பாட்டப் போட்டிகளில் விளையாடிய இவர் 4,702 ஓட்டங்களையும், 223 ஒருநாள் பன்னாட்டுத் துடுப்பாட்டப் போட்டிகளில் விளையாடிய இவர்  7,090 ஓட்டங்களையும் எடுத்தார். 2013 ஆம் ஆண்டி கணக்கின் படி நியூசிலாந்து துடுப்பாட்ட வீரர்களில் அதிக ஓட்டங்கள் எடுத்தவர்களின் பட்டியலில் இவர் இரண்டாம் இடம் பிடித்தார். இவர் சர்வதேச போட்டிகளில் 154 இலக்குகளைக் கைப்பற்றியுள்ளார். இவர் மித விரைவு வீச்சாளர் ஆவார்.மேலும் விரைவாக தேர்வுத் துடுப்பாட்டத்தில் இருநூறு ஓட்டங்களை அடித்தவர் மற்றும் நான்கு நாள் ஆட்டப் பகுதி கொண்ட தேர்வுத் துடுப்பாட்டப் போட்டியில் அதிக ஓட்டம்ங்கள் அடித்த தனி நபர்களின் பட்டியலில்  இரண்டாவது இடம் பெற்றவர் ஆகிய சாதனைகளைப் படைத்துள்ளார்.இந்த இரு சாதனைகளும் 2002 ஆம் ஆண்டில் கிறிஸ்ட்சர்ச்சில் இங்கிலாந்துத் துடுப்பாட்ட அணிக்கு எதிராக நடைபெற்ற போட்டியில் நிகழ்த்தப்பட்டது ஆகும்.

சர்வதேச போட்டிகள்

ஆரம்ப காலம் 
1995 ஆம் ஆண்டில் மேற்கிந்தியத் தீவுகள் துடுப்பட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.பின் இலங்கைத் துடுப்பாட்ட அணிக்கு எதிரான தொடரில் விளையாடும் வாய்ப்பினைப் பெற்றார். இந்தத் தொடரின் ஒரு போட்டியில் 95 ஓட்டங்கள் எடுத்து தொடரை சமன் செய்ய உதவினார். இட்யன்மூலம் தொடர்ச்சியாக நியூசிலாந்து அணி 13 போட்டிகளில் தோல்வி அடைந்தது முடிவிற்கு வந்தது. இந்தத் தொடரில் சிறப்பாக செயல்பட்டதனால் இவரை ஒருநாள் போட்டிகளில் துவக்க வீரராக களம் இறக்க வேண்டும் என அணியின் பயிற்சியாளர் முடிவு செய்தனர் பின் இந்தியத் துடுப்பாட்ட அணிக்கு எதிரான ஐந்து ஒருநாள் பன்னாட்டுத் துடுப்பாட்டம் கொண்ட தொடரில் விளையாடும் வாய்ப்பினைப் பெற்றார்.இந்தத் தொடரின் முதல் நான்கு போட்டிகளில் குறைவான ஓட்டங்களையே எடுத்தார். பின் ஐந்தாவது போட்டியில் தனது முதல் நூறு  ஓட்டங்களைப் பதிவு செய்தார். இந்தப் போட்டியில் 128 பந்துகளில் 114 ஓட்டங்களை எடுத்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இருந்தபோதிலும் இந்தத் தொடரை 3-2 எனும் கணக்கில் இந்தியத் துடுப்பாட்ட அணி கைப்பற்றியது. இதற்கு அடுத்த வருடம் சிம்பாப்வே துடுப்பாட்ட அணி நியூசிலாந்தில் சுற்றுப் பயணம் செய்து விளையாடியது. ஆமில்டனில் நடைபெற்ற சிம்பாப்வே துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் அறிமுகமானார்.முதல் போட்டியில் தனது முதல் நூறு ஓட்டங்களைப் பதிவு செய்தார். இந்தப் போட்டியில் நியூசிலாந்து துடுப்பாட்ட அணி வெற்றி பெற்றது. இவர் ஆட்டநாயகனாகத் தேர்வானார். இந்தத் தொடரின் இறுதியில் 168 ஓட்டங்களை எடுத்தார். இவரின் சராசரி 56.00 ஆகும்.

References 

1971 பிறப்புகள்
டர்ஹாம் துடுப்பாட்டக்காரர்கள்
லன்காசையர் துடுப்பாட்டக்காரர்கள்
வாழும் நபர்கள்
நியூசிலாந்துத் துடுப்பாட்ட வீரர்கள்
நாட்டிங்ஹாம்சையர் துடுப்பாட்டக்காரர்கள்
பேகம் அபிதா அகமது

பேகம் அபிதா அகமது: (17 ஜூலை 1923 – 7 டிசம்பர் 2003) இவா் ஒரு இந்திய அரசியல்வாதி ஆவாா். 1974-1977 களில் இந்தியாவின் முதல் பெண்மணியாக இருந்துள்ளாா். இந்தியாவில் ஐந்தாவது இந்திய ஜனாதிபதி பக்ருதின் அலி அகமது (1974-1977) அவா்களின் மனைவி ஆவாா். இவா் இரண்டு முறை மக்களவை உறுப்பினராக  உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.

இளமை காலம் 
இவா் 17 ஜூலை 1923 இல் உத்தரப் பிரதேச மாநிலத்திலுள்ள ஹேக்புா்   பதாயுன், எனுமிடத்தில் முகமது சுல்தான் ஹைதர் 'ஜோஷ்' என்பவருக்கு பிறந்தாா்.. அகமது, அலிகாா் பெண்கள் கல்லூரியிலும், அலிகார் முஸ்லீம் பல்கலைக்கழகத்திலும் பயின்றாா். அவா் தலைசிறந்த சூபி தலைவா்களான பக்ருதின் கஞ்ஷங்கா் மற்றும் ஷேக் சலிம் சிஸ்டி போன்றோா்களின் நேரடி வாாிசாக கருதப்படுகிறாா்..

வாழ்க்கை 

 இவா் இரண்டு முறை மக்களவை உறுப்பினராக  உத்தரப் பிரதேச மாநிலத்திலுள்ள பொிலி தொகுதியிலிருந்து 1980 மற்றும் 1984 களில் தாோ்ந்தெடுக்கப்பட்டாா்.
 அகமது  கடவுளின் கருணை என்ற அமைப்பை நிறுவி, கீழ் இந்திய சங்கங்கள் பதிவு சட்டத்தின் படி, பதிவு செய்தாா்.
 இவா் இந்தியா இஸ்லாமிய கலாச்சார மையத்தின் (IICC) உறுப்பினராக இருந்தாா். இந்த அமைப்பு ஏப்ரல் 1981.இல் பதிவு செய்யப்பட்டது.
 அகமது ஹம்சப் நாடகம் குழுவை 1974 இல் உருது திரையரங்கில் உருவாக்கினாா்..

தொலைக்காட்சி தயாரிப்பு 
அவர் கஹானி ஷாஜகானபாத் மற்றும்  ஷோ்சா சூாி போன்ற தொலைக்காட்சி தொடர்களை தயாாித்தாா்.

இவரும் குா்பீா் சிங் கிரெவல் ஆகியோா் இணைந்து  DD நேஷனலில் வெளியிட்டனா்.

அஞ்சலி 
ஷம்சுல் ஹசன், "காளிப்" இன் உயிர் சிலையை  திறந்து வைக்க அகமது உத்திரவிட்டாா்.அபிதா பேகம் எக்ஸ்பிரஸ் இவரது பெயரால் பெயா் வைக்கப்பட்டது. இந்த இரயில் டெல்லி சந்திப்பு மற்றும் ராக்ஷவல் இடையே ஒடக்கூடியது. தற்போது . பெயா் மாற்றப்பட்டுள்ளது. சத்தியாக்கிரக எக்ஸ்பிரஸ் என்று அழைக்கப்படுகிறது.

குறிப்புகள் 

1923 பிறப்புகள்
2003 இறப்புகள்
இருபதாம் நூற்றாண்டு இந்திய அரசியல்வாதிகள்
7வது மக்களவை உறுப்பினர்கள்
8வது மக்களவை உறுப்பினர்கள்
இந்திய முஸ்லிம்கள்
இந்திய தேசிய காங்கிரஸ் அரசியல்வாதிகள்
பதாயூன் மாவட்ட நபர்கள்
இந்திய முஸ்லிம் பெண்கள்
இந்திய முதல் பெண்மணிகள்
வீரத்திருத்தகை

வீரத்திருத்தகை (knight) நடுக்காலத்தில் ஐரோப்பாவில் தொழில்முறையான வலிய குதிரைப்படை போர்வீரரைக் குறிக்கும்.  இவர்கள் இராச்சியத்தின் மிகயுயர்ந்த போர்வீரர்களாக அதனை எத்தனை இடர் வந்தபோதும் காக்க உறுதி பூண்டவர்கள். வீரத்திருத்தகைகள் பிரபுக்கள் அல்லது அரச வம்சத்தினருக்கு பணி புரிந்தனர். இதற்கு மாறாக அரசர்கள் அவர்களுக்கு நிலத்தைக் கொடுப்பது வழக்கமாயிருந்தது. வீரத்திருத்தகையினர் தன்மானத்தை மிகவும் முக்கியமானதாகக் கருதினர். இவர்களது நடத்தை விதிகள்   வீரப்பண்புமரபு  (chivalry) எனப்பட்டது.  காப்புக் கட்டுப்பாட்டுணர்வு,  மாதர்-துணையிலார் மாட்டு ஆதரவுடைமை,  பெருவீரம்,  இவற்றில் சிலவாம். அவர்களுக்கு சிறப்பான மேலங்கிச் சின்னமும் இருந்தது.

மேற்கோள்கள்

கௌரவ பட்டங்கள்
டாட்டா இண்டிகா

டாட்டா இண்டிகா (Tata Indica) என்பது 1998 ஆண்டு இந்திய நிறுவனமான டாட்டா மோட்டார்ஸ் நிறுவனத்தால் அறிமுகப்படுத்தப்பட்ட ஒரு சிறியவகை மகிழுந்து ஆகும். மேலும் டாட்டா மோட்டார்சின் சார்பில் முதன் முதலில் தயாரிக்கபட்ட மகிழுந்து வகையாக டாட்டா இண்டிகா மகிழுந்து அமைந்தது. இவை மாருதி மகிழுந்து வடிவமைப்பைப் பின்பற்றியே வடிவமைக்கப்பட்டது. இவ்வகை மகிழுந்தானது இந்தியாவில் பெரும்பாலும் தனியார் பயன்பாடு மற்றும் வாடகைத் தானுந்துப் பயன்பாட்டுக்காகப் பெரிதும் விரும்பி வாங்கப்பட்டது ஆகும். இவை 2008 ஆகத்து வரை 910,000 க்கும் அதிகமான அலகுகள் தயாரிக்கப்பட்டு இவ்வாகனங்களின் எண்ணிக்கை, 1.2 மில்லியனை நெருங்கியது. இண்டிகாவின் வருடாந்திர விற்பனை 2006-07 ஆம் ஆண்டில் 144,690 அலகுகளாக இருந்தது. 2009 ஆம் ஆண்டு சூலை மாதத்தில் இண்டிகாவின் மாத விற்பனை சுமார் 8000 அலகுகள் இந்த மகிழுந்துகள் 2004 ஆம் ஆண்டின் பிற்பகுதியிலிருந்து ஐரோப்பா மற்றும் ஆப்பிரிக்க நாடுகளுக்கு ஏற்றுமதி செய்யப்பட்டன.. 2018 ஏப்ரல் முதல் இந்த மகிழுந்து தயாரிப்பு நிறுத்தப்பட்டுவிட்டது.

வரலாறு 
 இவை 1998 ஆம் ஆண்டு திசம்பர் 30 ஆம் தேதி டாட்டா மோட்டார்ஸ் சார்பாக முதல் முறையாகத் தயாரிக்கபட்ட காராகவும் இண்டிகா மற்றும் இண்டிகோ அமைந்தது
 இது முன்னர் டெல்கோ என அழைக்கப்பட்டது. இதன் தயாரிப்பு முழுவதும் இந்திய தொழில்நுட்பத்தில் தயாரிக்கப்பட்ட மகிழுந்து என்ற பெருமையுடன் டாட்டா இண்டிகாவை அறிமுகப்படுத்தியது:  
 மேலும் 1999 இல் இது வெளிவந்த ஒரு வாரத்திற்குள் 115,000 வண்டிகளுக்கான கேட்புகளை நிறவனம் பெற்றது. இரண்டு ஆண்டுகளுக்குள், இண்டிகா சந்தையில் முதலிடத்தைப் பிடித்தது.

மேற்கோள்கள் 

தானுந்துகள்
டாட்டா மோட்டார்சு
நாகின் (1976 திரைப்படம்)

நாகின் என்பது 1976 ஆண்டு வெளிவந்த ஒரு இந்தித் திரைப்படம் ஆகும். இது மக்கள் மத்தியில்  மிகப்பெரும் வரவேற்பைப் பெற்றது.

இப்படத்தைத் தழுவி தமிழில் நீயா என்ற திரைப்படம் வெளியானது.

கதைச்சுருக்கம் 
ஒரு பழங்கதையின் படி, நாகங்கள் ஒரு குறிப்பிட்ட வயதை அடையும் போது, மனித வடிவம் பெறுவர் என்று கூறப்படுகிறது. இதனால், இந்த திரைப்பட க் கதை,  ஒரு ஆண் மற்றும் பெண் நாகம், தங்கள் மனித வடிவங்களில் பாடுவதும் ஆடுவதுமாகத் தொடங்குகிறது. ஆண் நாகம், நாகமாக மாறும் போது, வேட்டையாடுகிற உறுப்பினர்களில் ஒரு நபர் மூலம் சுட்டுக் கொல்லப்படுகிறார், அந்த நபர், ஆண் நாகம்  ஒரு பெண்ணைத் தாக்க போவதாக நினைத்ததால் அவ்வாறு செய்தார். மீதமுள்ள கதையில் பெண் நாகம், தன் காதலரின் மரணத்திற்கு காரணமான நண்பர்களின் குழுவைப் பழிவாங்கும் நடவடிக்கையை மேற்கொள்கிறது. இறுதியில், விஜய் என்பவர் மட்டுமே உயிருடன் இருக்கிறார். மேலும் நாகினி அவரைக் கொல்வதற்கு முன்பே இறந்துவிட்டார், பிறகு அவர், தான் செய்தது தவறு என்றும், தன் வாழ்க்கை அழிந்தது போல், தன் பழிவாங்கும் எண்ணத்தால் பலரது வாழ்க்கை பறிபோய்விட்டது என்றும் உணர்கிறார். அவர் இறக்கும் தருவாயில், அவரது காதலன் அவரை வானத்தில் இருந்து அழைத்தார். இறந்த பிறகு அவருடன் சொர்க்கத்தில் மீண்டும் இணைகிறார்.

பாடல்கள் 
அனைத்து பாடல்களும் லக்ஷ்மி ப்யார்லேல் இசையமைப்பில் உருவாகியுள்ளது. அனைத்து பாடல்களின் வரிகளையும் வெர்மா மாலிக் எழுதியுள்ளார்.

மேற்கோள்கள்

1976 இந்தித் திரைப்படங்கள்
இந்திய இந்தித் திரைப்படங்கள்
பயாஸ்கோப்வாலா

பயாஸ்கோப்வாலா (Bioscopewala () என்பது இந்திய இந்தி நாடகத் திரைப்படமாகும். இப்படத்தை தேப் மேத்தெகர் இயக்க, சுனில் தோசி தயாரித்துள்ளார். இப்படத்தில் டேனி டென்சொங்பா மற்றும் கீதாஞ்சலி தபா ஆகியோர் முதன்மைப் பாத்திரங்களில் நடித்துள்ளனர். இது டோக்கியோ சர்வதேச திரைப்பட விழாவில், 2017 அக்டோபர் 28 அன்று திரையிடப்பட்டது. இது நோபல்பரிசு பெற்ற கவிஞரான ரவீந்திரநாத் தாகூரின் 1892 ஆண்டு சிறுகதையான ‘காபூலிவாலா’வின் தழுவல் ஆகும். இந்தியாவில் இப்படம் 2018 மே 25 மே அன்று வெளியிடப்பட்டது. படத்தின் அதிகாரப்பூர்வ முன்னோட்டமானது, 2018 மே 8, அன்று பாக்ஸ் ஸ்டார் ஸ்டுடியோவால்  யூடியூப்பில் வெளியிடப்பட்டது.

கதை 
பயாஸ்கோப்வாலா  என்பது ஆப்கானிஸ்தானின் காபூலில் இருந்து தப்பி வந்து கல்கத்தா வீதிகளில் குழந்தைகளுக்கு பயாஸ்கோப் காண்பித்து வாழ்கின்ற  ரெஹ்மத் கான் (டேனி டென்சொங்பா) என்பவரின் வாழ்கையைச் சொல்லுவதாக உள்ளது. அவரின் மகள் வயதையொத்த மின்னி  என்னும் சிறுமியிடம் பழகி சிறிது காலத்துக்குப் பின் அவள் வாழ்க்கையிலிருந்து நகர்ந்து விடுகிறார். பல ஆண்டுகள் கழிய, மின்னி வளர்ந்து பிரான்சு நாட்டில் ஆவணப் பட இயக்குநராகிவிடுகிறார். அவரது தந்தை ஆப்கானிஸ்தான் செல்லும்போது வானூர்தி நேர்ச்சியில் இறந்துவிடுகிறார்.  அவரது தந்தை அந்த பயணத்தை மேற்கொண்ட காரணத்தை அறிய மின்னி (கீதாஞ்சலி தபா) முயற்சி செய்வதும், பயாஸ்கோப்காரரான ரெஹ்மத் கானின் பின்புலத்தையும் தேடிக் கண்ட்டைவதும்தான் கதை.

நடிகர்கள் 

 டேனி டென்சொங்பா - ரெஹ்மத் கானாக
 கீதாஞ்சலி தபா - மின்னி பாசு
 டிஸ்கா சோப்ரா - விகிதா
 அடில் ஹுசைன் - ரோபி பாசு
 பிரிஜேந்திரா காலா - போலா
 மீர் சர்வர் - ஸத்ரான்

மேற்கோள்கள் 

2017 திரைப்படங்கள்
2017 இந்தித் திரைப்படங்கள்
இந்திய இந்தித் திரைப்படங்கள்
ஸ்கைஸ்கிராப்பர் (2018 திரைப்படம்)

ஸ்கைஸ்கிராப்பர் (Skyscraper) என்பது வெளிவர இருக்கின்ற அமெரிக்க அதிரடி பேரழிவு திரில்லர் திரைப்படமாகும். இத்திரைப்படத்தை  ராசன் எம்.தர்பர் எழுதி இயக்கியிள்ளார். இப்படத்தில் டுவெயின் ஜான்சன், நீவ் காம்ப்பெல், சின் ஹான், ரோலண்ட் மோல்லர், பப்லோ ஸ்கிராபெர், பைரன் மான், ஹன்னா குவின்லிவன், நோவா டெய்லர் ஆகிய நட்சத்திரங்கள் நடித்துள்ளனர்.  படத்தின் படப்பிடிப்பு 2017 செப்டம்பரில் கனடாவின் பிரித்தானிய கொலம்பியாவின் வன்கூவரில் தொடங்கியது. இது 2018 சூலை 13 அன்று  யுனிவர்சல் பிக்சர்சால்  2டி மற்றும் 3டி இல் வெளியிடப்பட உள்ளது.

கதைச்சுருக்கம் 
ஹாங்காங்கில் புதியதாக வானளாவும் புதிய கட்டிடம் ஒன்று உருவாகிறது. இந்தக் கட்டிடத்தின் தலைமை பாதுகாப்பு அலுவலராக எஃப்.பி.ஐயில் பணிபுரிந்த முன்னாள் அதிகாரியான ட்வைன் ஜான்சன் பொறுப்பேற்று, தன் குடும்பத்துடன் தங்குகிறார். "தி பெர்ல்" என்று அறியப்படும் இந்த வானளாவிய கட்டிடமானது பல மாடிகளைக் கொண்டதாக உள்ளது. கட்டிடத்தின் பாதுகாப்புக் குறைபாடுகளை கண்டறிந்து நிர்வாகத்திடம் இவர் முறையிட்டதை முதலாளிகள் ரசிக்கவில்லை ஒரு நாள் அந்தக் கட்டிடத்தில் ஊடுருவும் தீவிரவாதிகளால் 96-வது தளத்தில் தீ மூளுகிறது. இதனால் தீ கட்டிடம் நெடுகப் பரவுகிறது. இந்தப் பழியானது ஜான்சன் மீது சுமத்தப்பட்டு ஜான்சனை காவல்துறை ஒருபக்கம் விரட்ட, மறுபக்கம் தீப்பிடித்து எரியும் கட்டிடத்துக்குள் தீவிரவாதிகளுக்கு எதிராகவும் போராடி, அதேசமயம் எரியும் தளத்தில் சிக்கிய தனது குடும்பத்தையும் காப்பாற்றப் போராடுகிறார்.

நடிகர்கள் 

 டுவெயின் ஜான்சன் - எப்.பி.ஐ யில் பணிபுரிந்த முன்னாள் அதிகாரியும், வானளாவியின் தலைமை பாதுகாப்பு அலுவலரான  வில் சியர்.
 நேஃப் கேம்ப்பெல் - வில் சியரின் மனைவி 
 சின் ஹான் - ஜாவோ மி ஜீ
 ரோலண்ட் மொல்லெர்
 பாப்லோ ஸ்க்ரிபீர்
 பைரன் மன் - ஆய்வாளர் வூ
 ஹன்னா குவின்லிவன்
 நோவா டெய்லர்
 ஜேன்சன் டே - குன்மேன் 1
 பைரன் லாசன்
 எல்ஃபினா லூக் - சார்ஜந்த் ஹான்

மேற்கோள்கள்

வெளி இணைப்புகள் 

 
 

அமெரிக்கத் திரைப்படங்கள்
ஆங்கிலத் திரைப்படங்கள்
வானளாவிகள்
யுனிவர்சல் பிக்சர்ஸ் திரைப்படங்கள்
வெளிவரவிருக்கும் திரைப்படங்கள்
உர்சுலா பி. மார்வின்

உர்சுலா பைலி மார்வின் (Ursula Bailey Marvin) (பிறப்பு: ஆகத்து 20, 1921) ஓர் அமெரிக்க கோள் அறிவியலாளரும்ம் எழுத்தாளரும் ஆவார். இவர் சுமித்சோனிய வானியற்பியல் காணகத்தில் பணிபுரிந்தார்.

இவர்1997 இல் அறிவியல், பொறியியலில் பெண்களுக்கான வாழ்நாள் சாதனை விருதை வென்றார். இவருக்கு 1986 இல் அமெரிக்கப் புவியிய்ல் கழகம் புவியியல் வரலாற்று விருதை வழங்கியது. இவர் 2005 ஆம் ஆண்டின்  சுயி டய்ல்ர் பிரீடுமன் பதக்கத்தைப் பெற்றார். அண்டார்ட்டிகாவின் மார்வின் நுனாதாக் இவரது நினைவாகப் பெயரிடப்பட்டது. இவருக்கு 2012 இல் வானிலையியல் கழகம் தன் சேவை விருதை வழங்கியது. இது இவரது விண்கல் ஆய்வாளர்களின் விண்கற்களின் வாய்மொழி வரலாற்றுக்காக வழங்கப்பட்டது. சிறுகோள் (4309) மார்வின் இவரது நினைவாகப் பெயரிடப்பட்டது.

வாழ்க்கைப் பணி

மார்வின் வெர்மாண்டில் பிறந்தார். இவர் தன் இளவல் பட்டத்தை வரலாற்றில் 1943 இல் டஃப்ட்சு பல்கலைக்கழகத்தில் பெற்றார். 
இவர் 1946 இல் ஆர்வார்டு பல்கலைக்கழக இராடுகிளிப் கல்லூரியில் தன் முதுவர் பட்டத்தை புவியியலில் பெற்றார். 
இவர் 1952 இல் புவியியலாளர் தாமசு குரோக்கெட் மார்வினை(ஜூன் 28, 1916 – ஜூலை 1, 2012) மணந்தார். இவர் சுமித்சோனிய வானியற்பியல் கணகதில் நிலையான  ஆராய்ச்சியாளர் பதவியை 1961 இல் பெற்றார். இவர் தன் முனைவர் பட்டத்தைப் புவியியலில் ஆர்வார்டில் இருந்து 1969 இல் பெற்றார்.

இவர் 1973 இல்   கண்டத்திட்டுப் பெயர்ச்சி: கருத்துப்படிமத்தின் படிமலர்ச்சி (Continental Drift: Evolution of a Concept) எனும் நூலை எழுதி வெளியிட்டார். இவரது கோள் அறிவியலுக்கான பங்களிப்புகள் விண்கற்கள், நிலாப் பதக்கூறுகளின் ஆய்வாகும். இவர் இசுபுட்னிக் 4 இன் பதக்கூறுகளை இரும்பு விண்கற்கள் தொடர்பான ஆய்வுப் பயன்பாடுகளுக்காக காலப்போக்கில் உயிரகவேற்ற வினைபொருள்கள் அடையும் மாற்றங்களின் பகுப்பாய்வைச் செய்து பல கட்டுரைகளை வெளியிட்டார். இவர் அப்பொல்லோ 12, அப்பொல்லோ 15, அப்பொல்லோ 16 திட்டங்களில் கொண்டுவரப்பட்ட பதக்கூறுகளை ஆய்வு செய்துள்ளார். 
கூடுதலாக இவர் உருசிய நிலாப்பயணங்களில் கொணரப்பட்ட நிலாப் பதக்கூறுகளை உலூனா16, உலூனா 20 ஆகிய பயணங்களுக்காக பகுப்பாய்வு செய்துள்ளார்.

மூன்று தொடக்கநிலை ANSMET அளக்கைகளுக்காக இவர் அண்டார்ட்டிகா சென்றுவந்துள்ளார் இவர் முதல் நிலா விண்கல்லான ஆலன் கில்சு A81005 இன் கூறுகளையும் பகுப்பாய்வு செய்துள்ளார்.

இவர் 1975 முதல் 1985 வரை டஃப்ட்சு பல்கலைக்கழகத்தின் தகைமை அறக்கட்டளையாளராக இருந்துள்ளார்.

மேற்கோள்கள்

1921 பிறப்புகள்
2018 இறப்புகள்
அமெரிக்க நிலவியலாளர்கள்
அமெரிக்கக் கோள் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கப் பெண் அறிவியலாளர்கள்
வட சென்னை (திரைப்படம்)

வட சென்னை (Vada Chennai) வெளிவந்துள்ள  தமிழ்த் திரைப்படம் ஆகும். இதனை வெற்றிமாறன் இயக்கியுள்ளார். இது வடசென்னை பகுதியில் உள்ள மக்களின் 35 ஆண்டுகால வாழ்க்கையைப் பற்றிய கதையாகும். இதில் தனுஷ் கேரம் வீரராக முக்கியக் கதாப்பாத்திரத்தில் நடிக்கிறார். இந்தத் திரைப்படத்தை சுபாஸ்கரன் அல்லிராஜாவின் லைக்கா தயாரிப்பகம், தனுஷின் உண்டர்பார் நிறுவனம் மற்றும் வெற்றிமாறனின் கிராஸ்ரூட் பிலிம் பேக்டரி நிறுவனம் இணைந்து தயாரித்துள்ளது. இதில் சமுத்திரக்கனி, ஐஸ்வர்யா ராஜேஷ் மற்றும் ஆண்ட்ரியா ஜெரெமையா ஆகியோர் முக்கியக் கதாப்பாத்திரங்களில் நடித்துள்ளனர்.  இந்தப் படம் பற்றிய அதிகாரப்பூர்வ அறிவிப்பு நவம்பர் 2011 ஆம் ஆண்டில் வெளியானது. மார்ச் 2012 இல் படப்பிடிப்பு துவங்கியது.

நடிகர்கள் 
 தனுஷ் - அன்பு
 ஐஸ்வர்யா ராஜேஷ் - பத்மா
 ஆண்ட்ரியா ஜெரெமையா - சந்திரா
 சமுத்திரக்கனி - குணா
 அமீர் - ராஜன்
 டேனியல் பாலாஜி - தம்பி
 கிஷோர் - செந்தில்
 பவன் - வேலு
 அரி கிருஷ்ணன் - ராஜு
 சுப்பிரமணியம் சிவா - மணி

தயாரிப்பு
லைக்கா நிறுவனமும், உண்டர்பார் நிறுவனமும் இணைந்து தயாரித்துள்ளனர்.

சான்றுகள் 

தனுஷ் நடித்துள்ள திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
ஐஸ்வர்யா ராஜேஷ் நடித்த திரைப்படங்கள்
கிரிமியப் பாலம்

கிரிமியப் பாலம் (Crimean Bridge, , கெர்ச்சீன்ஸ்கி மொஸ்த்), அல்லது கெர்ச் நீரிணைப் பாலம், உருசியாவினால் கட்டப்பட்ட இரண்டு சமாந்தரப் பாலங்களாகும். இது கிரிமியாவின் (உக்ரைனுக்குச் சொந்தமான கிரிமியாவை உருசியா கைப்பற்றி வைத்துள்ளது). கெர்ச் நகரத்தையும் மற்றும் உருசியாவின் தமன் நகரத்தையும் கடல் வழியாக 18 கிலோ மீட்டர் நீளத்தில் இணைக்கும் கடல்பாலம் ஆகும்.

இப்பாலங்களூடாக நெடுஞ்சாலைப் போக்குவரத்தும், தொடர்வண்டிப் போக்குவரத்தும் நடைபெறுகின்றன. 18.1 கிமீ நீளமான இப்பாலம் உருசியாவிலும், ஐரோப்பாவிலும் மிக நீளமான பாலமாகும்.

1903 இலேயே இப்பாலம் அமைப்பதற்கான பேச்சுக்கள் இருந்து வந்திருந்த போதிலும், 2014 ஆம் ஆண்டிலேயே கிரிமியா உருசியாவுடன் இணைக்கப்பட்ட பின்னர் இதற்கான திட்டம் வகுக்கப்பட்டது. 2015 சனவரியில், பல பில்லியன் செலவிலான ஒப்பந்தம் அர்க்காதி ரொத்தன்பர்கின் ஸ்த்ரோகாஸ்மொந்தாசு நிறுவனத்திற்கு வழங்கப்பட்டது.. 2015 மே மாதத்தில் இதற்கான அமைப்பு வேலைகள் ஆரம்பமாயின. நெடுஞ்சாலைக்கான பாலம் 2018 மே 16 இல் திறந்து வைக்கப்பட்டது. தொடர்வண்டிப் பாதை 2019 ஆரம்பத்தில் முடிவடையவிருக்கிறது.

குண்டு வீச்சால் பாலம் சேதம்
உக்ரைன் மீதான உருசியப் படையெடுப்பின் போது, 8 அக்டோபர் 2022 அன்று இப்பாலத்தின் மீது வெடிகுண்டுகள் வெடித்து பெரும் சேதம் ஏற்பட்டது. இதனால் உருசியாவிற்கும், கிரிமியாவிற்கும் இடையே  போக்குவரத்து துண்டிக்கப்பட்டது. சேதங்கள் இருந்தபோதிலும், குண்டுவெடிப்பு நிகழ்ந்த 10 மணி நேரத்திற்குப் பிறகு சாலை போக்குவரத்து மீண்டும் தொடங்கியது. இந்த சேதத்திற்கு யார் காரணம் என தெரியவில்லை. ஆனால் இதற்கு  உக்ரைன் மீது உருசியா குற்றம் சாட்டுகிறது.

பின்னணி
கெர்ச் ஜலசந்தியில் 19 கிலோ மீட்டர் நீளம் கொண்ட கிரிமியா பாலம் மாஸ்கோவிற்கும் கிரிமியன் தீபகற்பத்திற்கும் இடையிலான ஒரே நேரடி போக்குவரத்து இணைப்பாகும். 2018 ஆம் ஆண்டில் உருசிய அதிபர் புதினால் இப்பாலம் திறந்து வைக்கப்பட்டது. இந்த பாலம் கிரிமியாவிற்கு எரிபொருள், உணவு மற்றும் பிற பொருட்களை வழங்குவதற்கு பாலம் முக்கியமானதாகும். கிரிமியா பகுதியில் செவஸ்தோபோல்  துறைமுகம் உள்ளது.

இதனையும் காண்க
 கெர்ச் நகரம்
 தமன் நகரம்
 கிரிமியா

மேற்கோள்கள்

வெளி இணைப்புகள் 
 Official Site 
 
 Official video of the project

உருசியாவில் உள்ள பாலங்கள்
கிரிமியா
உருசியா
ஈ.ம.யா

ஈ.ம.யா (Ee.Ma.Yau) (ஈ.ம.யா என்பதன் விரிவு ஈசோ மரியம் யா(அ)வுசேப்பு - RIP என்பதன் மலையாளக் கிறித்துவச் சொல் ) என்பது 2018 ஆண்டைய இந்திய மலையாள அங்கதத் திரைப்படம் ஆகும். பி.எஃப்.மாத்யூ எழுத, லிஜோ ஜோஸ் பெல்லிசேரி   இயக்கியுள்ளார். இப்படத்தில் விநாயகன், செம்பன் வினோத் ஜோஸ், பாலி வால்சன், பிட்டோ டேவிஸ், கயனகரி தங்காராஜ் மற்றும் திலீஷ் பொத்தன் ஆகியோர் முக்கிய பாத்திரங்களில் நடித்துள்ளனர்.  இந்த திரைப்படத்தின் சிறப்புக்காட்சி 2017   நவம்பர் 30, அன்று காட்டப்பட்டது. படமானது 2018 மே 4 அன்று வெளியானது. இப்படமானது கேரளத்தின் எர்ணாகுளம் மாவட்டம் சேலனாமில் உள்ள ஒரு லத்தீன் கத்தோலிக்க சமுதாயத்தைச் சேர்ந்த ஒரு மூத்த மனிதனின் மரணத்தையும், அவரின் இறுதிச் சடங்கை சுற்றியே நிகழ்வுகளைக் கொண்டு இந்தப் படம் உருவாக்கப்பட்டுள்ளது. 48வது கேரள மாநில 48வது திரைப்பட விருதுகளில்  சிறந்த இயக்குநருக்கான விருது உள்ளிட்ட 3 விருதுகளை பெற்றது.

கதைச்சுருக்கம் 
அவ்வப்போது வீட்டைவிட்டுச் சென்றுவிடும் வாவச்சன் என்ற ஒரு குடும்பத் தலைவர், வீடு திரும்புகிறார். அவர் வீடு திரும்பியதால் வீடு குதூகலம் அடைகிறது. மகன் தந்தைக்கு மதுவை வாங்கி வருகிறான் வீடு ஆட்டமும் பாட்டமும் செல்லச் சண்டைகளையும் நள்ளிரவுவரை சந்திக்கிறது. இந்நிலையில் தந்தை சுருண்டு விழுந்து இறந்துவிடுகிறார். கலகலப்பாக இருந்த வீடு, இந்தச் சம்பவத்தைத் தொடர்ந்து இழவு வீடாக மாறுகிறது. அக்கம் பக்கம், சொந்தபந்தம், பகைவர்கள், நண்பர்கள் என எல்லோரும் சாவுக்கு கூடுகிறார்கள். சிலர் இது கொலையாக இருக்க வேண்டும் என கருதுகின்றனர். இந்த சாதாரண மனிதனின் மரணத்தில், சமயம், காவல் துறை போன்ற அமைப்புகளும் தனி மனித அபிப்ராயங்களும் நிகழ்த்தும் குறுக்கீடுகளைப் படம் அங்கதச் சுவையுடன் சொல்கிறது.

விருதுகள் 
 கேரள அரசின் 48வது திரைப்பட விருதுகள் 

 சிறந்த இயக்குநர் -  லிஜோ ஜோஸ் பெல்லிசேரி
 சிறந்த குணச்சித்திர நடிகை - பாயி வால்சன்
 சிறந்த ஒலி வடிவமைப்பு - ரெங்கநாத் ரவி

மேற்கோள்கள்

வெளி இணைப்புகள் 

 

2018 மலையாளத் திரைப்படங்கள்
இந்திய மலையாளத் திரைப்படங்கள்
தில் ஏக் மந்திர்

தில் ஏக் மந்திர் (Dil Ek Mandir) என்பது 1963 ஆண்டைய இந்தி காதல் நாடகத் திரைப்படமாகும். இப்படத்தை ஸ்ரீதர் இயக்கியுள்ளார். படத்தில் இராஜேந்திர குமார், மீனாகுமாரி, ராஜ்குமார், மெஹ்மூத் ஆகியோர் நடித்துள்ளனர்.  படத்துக்கு இரட்டை இசையமைப்பளர்களான ஷங்கர் - ஜெய்கிஷன் இசையமைத்தனர். இந்தப் படத்தின் அனைத்துப் பாடல்களும் வெற்றி பெற்று, எல்லோரும் ரசித்தனர். படமும் பெரிய வெற்றியை ஈட்டியது. இப்படம் தமிழ்த் திரைப்படமான ஸ்ரீதரின் நெஞ்சில் ஓர் ஆலயம் (1962) படத்தின் மறு ஆக்கமாகும்.

நடிகர்கள் 
 ராஜேந்திர குமார் - மரு தர்மீஷ்
 மீனாகுமாரி– சீதா
 ராஜகுமார்– ராம்
 மெஹ்மூத் – லல்லு லால்
 குட்டி பத்மினி – உமா
 சுபா கோட்டே - மைனாவதி
 மன்மோகன் கிருஷ்ணா - பிலிப்
 ஆச்சால சட்சேவ் - தர்மேஷின் தாயார்

தயாரிப்பு 
தில் ஏக் மந்திர் படமானது ஸ்ரீதர் இயகிய தமிழ் படமான நெஞ்சில் ஓர் ஆலயம் (1962). படத்தின் மறு ஆக்கமாகும். மொத்த படமும் 27 நாட்களில் படமாக்கி முடிக்கப்பட்டது.

விருதுகள் 
இந்தப் படமானது 11வது பிலிம்பேர் விருதுகளில் ராஜ் குமாருக்குச் சிறந்த குணசித்திர நடிகருக்கான விருதையும், சிறந்த உரையாடலுக்கான விருதை அர்ஜுன் தேவுக்கும் பெற்றுத் தந்தது.

மேற்கோள்கள்

வெளி இணைப்புகள் 
 

1963 இந்தித் திரைப்படங்கள்
இந்திய இந்தித் திரைப்படங்கள்
அறிந்தம் பட்டச்சாரியா

அறிந்தம் பட்டச்சாரியா (Arindam Bhattacharya, பிறப்பு: சனவரி 28, 1980) ஓர் இந்திய அரசியல்வாதி ஆவாா். இவா் இந்தியவின், மேற்க வங்கத்தில் சட்டமன்ற உறுப்பினராக உள்ளார். மேலும் மேற்கு வங்க இளைஞா் காங்கிரஸ் தலைவராகவும் உள்ளார்.

தொகுதி 
இவர் சாந்திப்பூர் சட்டமன்றத் தொகுதியின் பிரதிநிதி ஆவார்.

அரசியல் கட்சி 
அவர் அகில இந்திய திரிணாமுல் காங்கிரஸ் கட்சியைச் சேர்ந்தவர். இதற்கு முன் 2001 முதல் 2017 ஆம் ஆண்டு வரை இந்திய தேசிய காங்கிரஸ் கட்சியில் இருந்தார்.

குறிப்புகள் 

1980 பிறப்புகள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
மேற்கு வங்காள நபர்கள்
21-ஆம் நூற்றாண்டு இந்திய அரசியல்வாதிகள்
சண்றிமா பட்டாச்சாரியா

சண்றிமா பட்டாச்சாரியா: இவா் ஒரு அனைத்திந்திய திரிணமுல் காங்கிரஸ் அரசியல்வாதி ஆவாா். மம்தா பானர்ஜி முதலமைச்சராக பதவி ஏற்ற பின்னர் ஜனவரி மாதம் 2012 இல் முதல் அமைச்சரவையை  மறுசீரமைத்த போது அமைச்சராக பதவி வகித்தார். அவர் அக்டோபர் 2012 ல் இளைய சட்ட அமைச்சராகவும் நியமிக்கப்பட்டார்.  நவம்பர் 2012 ல் மேற்கு வங்க அரசின் நீதித்துறை மற்றும் சட்டத் துறை  கேபினேட் அமைச்சராக பதவி வகித்தார்..

அவர்  பி.காம்  மற்றும் எல்எல்.பி.ஆகிய பட்டங்களை பெற்றாா். அவர் 2011 தோ்தலில் போட்டியிடும் வரை கல்கத்தா உயர் நீதிமன்றத்தில் பயிற்சி வழக்கறிஞராக இருந்தாா்.

2011 இல்  காந்தி டக்சின்  (விதான சட்டமன்றத் தொகுதி) தொகுதியிலிருந்து  அனைத்து இந்திய திரிணமூல் காங்கிரஸ் சாா்பாக  சட்டமன்ற உறுப்பினராகத் தேர்ந்தெடுக்கப்பட்டார்.

மேற்கோள்கள் 

1955 பிறப்புகள்
இருபதாம் நூற்றாண்டு இந்திய அரசியல்வாதிகள்
வாழும் நபர்கள்
பரேஷ் சந்திர பட்டாச்சாரியா

பரேஷ் சந்திரா பட்டாச்சாாியா: (பிறப்பு மார்ச் 1-1903) இவா் இந்திய ரிசர்வ் வங்கியின் ஏழாவது கவா்னராக 1 மார்ச் 1962 முதல் 30 ஜூன் 1967 வரை பதவி வகித்தாா்.   அவரது முன்னோடிகளை  போல் அல்லாமல் இந்திய தணிக்கை மற்றும் கணக்கு சேவை (IA&AS) உறுப்பினராகவும்  இவா்  இருந்துள்ளாா். அவர் 1946 புத்தாண்டை கௌரவ படுத்தும் விதமாக பிரித்தானிய எம்பயர் (OBE) ஆணையாளராக நியமிக்கப்பட்டார்.  அவர் நிதி அமைச்சகத்தின் செயலாளராக பணியாற்றினார். பின்னர் கவா்னராக நியமிக்கப்படுவதற்கு முன்னர் இந்திய ஸ்டேட் பாங்க் ஆப் இந்தியாவின் தலைவராகவும் இருந்துள்ளாா்.

இந்தியாவில் தனியாா் வங்கிகளை தேசியமயமாக்கப்படுவதை கடுமையாக எதிா்த்தாா். அவ்வாறு வங்கிகள்  தேசியமயமாக்க ஆகும் செலவுகள் பற்றி உள்துறை துணை பிரதம மந்திரி மொரார்ஜி தேசாய் எச்சரிக்கைக்கு கடிதம் எழுதினார். தனது பதவிக்காலத்தின் போது, பொருளாதார காரணங்களுக்காக  நாணயங்களின் அளவை குறிப்பாக 5, 10 மற்றும் 100 நோட்டுகளின் அளவு குறைக்கப்பட்டது.

பட்டாச்சாாியாவின் பதவி காலத்தில், 1964 ஆம் ஆண்டு இந்தியாவின் தொழிற்துறை மேம்பாட்டு வங்கி, 1963 இல் இந்தியாவின் வேளாண் மறுநிதிக் கூட்டுத்தாபனம்தேசியமயமாக்கல்மற்றும் 1964 ல்  யூனிட் டிரஸ்ட் ஆஃப் இந்தியா ஆகியவைகள் நிறுவப்பட்டது.

மேற்கோள்கள்

1903 பிறப்புகள்
இந்திய ரிசர்வ் வங்கியின் ஆளுநர்கள்
பிரதாப்ரா பாபுரோ போசலே

பிரதாப்ரா பாபுரோ போசலே (25 அக்டோபர் 1934 – 19 மே 2024) இந்திய தேசிய காங்கிரசின் மகாராட்டிர மாநில தலைவராகவும்  இருந்தார். இவர் மக்களவைக்கு  சதாரா (மக்களவை தொகுதி) தொகுதியிலிருந்து  தேர்ந்தெடுக்கப்பட்டு பணியாற்றினார். மேலும் இவர் 8-வது, 9-வது மற்றும் 10-வது மக்களவைகளுக்கும் தோ்ந்தெடுக்கப்பட்டாா்.

மேற்கோள்கள் 

10வது மக்களவை உறுப்பினர்கள்
1934 பிறப்புகள்
2024 இறப்புகள்
8வது மக்களவை உறுப்பினர்கள்
9வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
சாத்தாரா மாவட்ட நபர்கள்
ஆர். பிந்து

ஆா். பிந்து என்பவா் இந்திய மாநிலமான கேரளாவின், திருச்சூர் மாநகராட்சியின் முன்னாள் நகரத்தந்தை ஆவாா்.  இவா் திரிச்சூர் நகரத்திலுள்ள ஸ்ரீ கேரள வர்மா கல்லூரியின் ஆங்கில பேராசிரியராகவும்  பணியாற்றினாா். 2005 செப்டம்பரில் நடத்தப்பட்ட கேரள மாநிலத்தின்  உள்ளாட்சி  தேர்தலில், அவர் இடது ஜனநாயக முன்னணியின் முக்கிய அங்கமாக விளங்கிய இந்திய பொதுவுடமைக் கட்சி (மார்க்சிஸ்ட்) வேட்பாளராக போட்டியிட்டார்.  பிந்து,  ஏ. விசயராகவன் என்பவரை திருமணம் செய்து கொண்டாா்.

குறிப்புகள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
ராசி (இந்தித் திரைப்படம்)

ராசி (Raazi) என்பது  2018 ஆண்டைய இந்தி உளவுத் திரைப்படமாகும். இப்படத்தை மேக்னா குல்சார்   இயக்க, வினீத் ஜெயின், கரண் ஜோஹர், ஹிரோ யஷ் ஜோஹர் மற்றும் அபூர்வா மேத்தா ஆகியோரால் தர்மா புரொடக்சன்ஸ் மற்றும் ஜங்லி பிக்சர்ஸ் ஆகிய பதாகைகைகளின் கீழ்  தயாரிக்கப்பட்டது. படத்தில் முதன்மைப் பாத்திரத்தில்  அலீயா பட் நடிக்க, பிற பாத்திரங்களில் விக்கி கவுசல், ராஜித் கபூர், ஷிஷிர் ஷர்மா, மற்றும் ஜெய்தீப் அஹ்லாவத் ஆகியோர் நடித்துள்ளனர். இப்படம் உண்மை நிகழ்வை அடிப்படையாகக்கொண்டு ஹரிந்தர் சிக்கா எழுதிய ‘காலிங் ஷெஹ்மத்’ என்ற புதினத்தை அடிப்படையாகக் கொண்டு எடுக்கப்பட்டுள்ளது. இது 1971 இந்திய - பாகிஸ்தான் போருக்கு முந்தைய காலத்தில் இந்திய உளவாளியின் (கபூர்) வழியில் உளவாளியாக உள்ள அவரது மகளான (பட்) உளவுப் பணியைத் தொடர, பாகிஸ்தானிய ராணுவ வீரருடன் மணமுடித்து அங்கே வழ்வதே கதை.

ராசி படத்தின் முதன்மைப் படப்பிடிப்பானது 2017 சூலை மாதத்தில் மும்பையில் துவங்கி, 2017 அக்டோபர் 27 இல் முடிவடைந்தது. படத்தின் படப்பிடிப்பானது பட்டியாலா, நாபா, மல்லர்கோட்லா, தூத்பத்ரி உள்ளிட்ட இடங்களில் நடந்தது. படமானது 2018 மே 11 அன்று வெளியானது.  –, செலவில் தயாரிக்கப்பட்ட இப்படமானது உலக அளவில்  வசூலை ஈட்டியது. பெண் கதாபாத்திரத்தை முதன்மையாகக் கொண்ட இந்தியப் படங்களில் நல்ல வசூலை ஈட்டிய படங்களில் இது ஒன்றாகும்.

மேலும் காண்க 

 காஸி

மேற்கோள்கள் 

இந்தியத் தமிழ்த் திரைப்படங்கள்
2018 இந்தித் திரைப்படங்கள்
இந்திய இந்தித் திரைப்படங்கள்
பையனூர் (தமிழ்நாடு)

பையனூர் (Payanoor) இந்தியாவின், தமிழ்நாடு மாநிலத்தில், செங்கல்பட்டு மாவட்டத்தில் உள்ள ஒரு கிராமம் ஆகும். இது மகாபலிபுரம் அருகில்  பழைய மகாபலிபுரம் வீதியில் அமைந்துள்ளது. ஆயிரமாண்டுகளுக்கு மேல் பழைமையான எட்டீசுவரர் திருக்கோயில் இங்கமைந்துள்ளது

அமைவிடம் 
பையனூர், மாநில நெடுஞ்சாலை பழைய மகாபலிபுரம் சாலையில் அமைந்துள்ளது. சென்னையிலிருந்து 48 கி.மீ தூரத்திலும், புகழ்பெற்ற சுற்றுலா நகரமான மகாபலிபுரத்தில் இருந்து 7 கி.மீ. தொலைவில் உள்ளது. திருப்போரூர் தாலுக்காவில் இக்கிராமம் கிழக்கு கடற்கரை சாலையில் இருந்து 4 கிலோமீட்டர் தொலைவில் உள்ளது. 

2019 ஆம் ஆண்டு சூலை மாதம் 18 ஆம் தேதியன்று காஞ்சிபுரம் மாவட்டம் இரண்டாகப் பிரிக்கப்படும் வரை பையனூர் காஞ்சிபுரம் மாவட்டத்தின் ஒரு பகுதியாக இருந்தது.

மேற்கோள்கள் 

செங்கல்பட்டு மாவட்டத்தில் உள்ள கிராமங்கள்
காஞ்சிபுரம்
கொனார்க் கடற்கரை

கொனார்க் கடற்கரை (Konark Beach) அல்லது சந்திரபாகா கடற்கரை (Chandrabhaga Beach) இந்தியாவின் கிழக்குக் கரையில் உள்ள ஒடிசா மாநிலத்தில் அமைந்துள்ள ஒரு கடற்கரை ஆகும். இது இந்தியாவின் சிறந்த கடற்கரைகளில் ஒன்றாகக் கருதப்படுகிறது. இது ஒடிசாவின் பூரி மாவட்டம், கொனார்க் நகரில் சூரியக் கோவிலுக்கு கிழக்கே 3 கிமீ தொலைவிலும், புரி நகரில் இருந்து 30 கிமீ தொலைவிலும் அமைந்துள்ளது. சந்திரபாகா என முன்னர் அழைக்கப்பட்ட இக்கடற்கரை தொழுநோயாளிகளுக்கு இயற்கையான சிகிச்சை அளிக்கும் இடமாக கருதப்பட்டது. கோனார்க் கடற்கரை இந்தியாவின் முதல் நீலக் கொடி சான்றிதழைப் பெற்றது - இது சுற்றுச்சூழலுக்கு உகந்த சுத்தமான கடற்கரைகளுக்குக் கொடுக்கப்பட்ட குறிச்சொல், சுற்றுலாப் பயணிகளுக்கான பன்னாட்டுத் தரத்தின் வசதிகளைக் கொண்டுள்ளது.

மேற்கோள்கள்

ஒடிசா கடற்கரைகள்
கிருஷ்ணம்பள்ளி

கிருஷ்ணம்பள்ளி (Krishnampalli) இந்தியாவின் தெற்கு மாநிலமான தமிழ்நாட்டின் வேலூர் மாவட்டத்தில், குடியாத்தம் தாலுகா, மேல்பட்டி அஞ்சலின் கீழ் உள்ள ஒரு கிராமமாகும். இந்த கிராமம் பேர்ணாம்பட்டிலிருந்து குடியாத்தம் செல்லும் சாலையில் மேல்பட்டி வழியாக அமைந்துள்ளது.

இந்த கிராமத்தில் அதிகம் பேசப்படும் மொழி தெலுங்காகவும் இரண்டாவதாக அதிகம் பேசப்படும் மொழியாக தமிழும் உள்ளன.

கிராமத்தில் ஒரு தொடக்கப்பள்ளி உள்ளது 1987-ஆம் ஆண்டில் துவங்கப்பட்டது. இக்கிராமத்தில் ஸ்ரீ கோதண்ட ராம ஸ்வாமி கோயில் ஒன்று உள்ளது.

இக் கிராமமானது சில சிறிய மலைகளாலும், கிராமங்களாலும் சூழப்பட்டுள்ளது. இக்கிராமத்தில் வறட்சி காணப்பட்டாலும், இதன் முக்கிய வருவாய் ஆதாரம் விவசாயம் ஆகும். தற்போதைய தலைமுறையில் எழுத்தறிவு விகிதம் 90% க்கு மேல் உள்ளது.

வேலூர் மாவட்டத்திலுள்ள கிராமங்கள்
சாரா சீகர்

சாரா சீகர் (Sara Seager) (பிறப்பு: 21 ஜூலை 1971) ஒரு கனடிய அமெரிக்க வானியலாளரும் கோள் அறிவியலாளரும் ஆவார்.  இவர் மசாசூசட் தொழில்நுட்ப நிறுவனத்தில் பேராசிரியராக உள்ளார். இவர் புறச் சூரிய் மண்டலக் கோள்களும் அவற்றின் வளிமண்டலங்களும் பற்றிய அய்வுக்காகப் பெயர்பெற்றவர்ரித்தலைப்புகளில் இவர் இரண்டு பாடநூல்களை எழுதியுள்ளார். Popular Science, Discover Magazine, Nature, TIME Magazine  இதழ்களில் ஆராய்ச்சிக்காக பெயரும் புகழும் பெற்றவர். இவர் புறவெளிக் கோள்களின் வளிமண்டல வேதியியல் அடையாளங்களைக் கண்டுபிடித்தமைக்காகவும்  அக்கோள்களின் கோள்கடப்புகளை நோக்கீடு செய்ய குறைந்த விலை விண்வெளி நோக்கீட்டகங்களை வடிவமைத்தமைக்காகவும்  மெக்கார்த்தர் ஆய்வுநல்கை பெற்றவர்.

பின்னணி
சீகர் கனடா, ஒன்டாரியோ, டொரான்டோவில் பிறந்த யூதர் ஆவார். ரிவரது தந்தையார் மருத்துவர் டேவிட் சீகர் ஆவார். இவருக்கு தன் 19 ஆம் அகவையிலேயே தலைமுடி கோட்டிவிட்டது. இவர் முடிமாற்ரத் துறயின் முன்னோடியும் உலக முடிமாற்ர வல்லுனர்களில் ஒருவரும் ஆவார். இவர் சீகர் முடிமாற்ற மையத்தையும் நிறுவினார்.

கல்விசார் ஆராய்ச்சி

சீகர் சமன்பாடு

வெளியீடுகள்

நூல்கள்
 Deming, D., & Seager, S. eds. 2003,  "Scientific Frontiers in Research on Extrasolar Planets", ASP Conf. Ser. 294 (San Francisco: ASP)

இதழ்க் கட்டுரைகள்

மேற்கோள்கள்

வெளி இணைப்புகள்
 MIT Home page 
 Thirteen.org

1971 பிறப்புகள்
வாழும் நபர்கள்
அமெரிக்க வானியலாளர்கள்
கனடிய வானியலாளர்கள்
அமெரிக்கக் கோள் அறிவியலாளர்கள்
பெண் வானியலாளர்கள்
பெண் கோள் அறிவியலாளர்கள்
வானுயிரியலாளர்கள்
பெண் வானுயிரியலாளர்கள்
பெண் உயிரியலாளர்கள்
கனடிய உயிரியலாளர்கள்
ஆர்வர்டு பல்கலைக்கழக முன்னாள் மாணவர்கள்
சுனில் ஆரியரத்னே

பேராசிரியர் சுனில் ஆரியரத்னே 1949 ஆம் ஆண்டு பிறந்தார்.  இவர்  இலங்கை  நாட்டை சார்ந்த ஒரு அறிஞர், திரைப்பட இயக்குநர், எழுத்தாளர், கவிஞர் மற்றும் பாடலாசிரியர் ஆவார்.

குறிப்புகள் 

1949 பிறப்புகள்
வாழும் நபர்கள்
சிங்களவர்
இலங்கைத் திரைப்பட இயக்குநர்கள்
இலங்கை எழுத்தாளர்கள்
பலேடியம்(II,IV) புளோரைடு

பலேடியம்(II,IV) புளோரைடு (Palladium(II,IV) fluoride) என்பது PdF3 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். பலேடியமும் புளோரினும் சேர்ந்து உருவாகும் இச்சேர்மம் பலேடியம் டிரைபுளோரைடு என்ற பெயராலும் அழைக்கப்படுகிறது. ஆனால் இது பலேடியம்(II) எக்சாபுளோரோ பல்லேடேட்டு(IV) என்ற கலப்பு இணைதிறன் சேர்மமாக விவரிக்கப்படுவது சிறப்பாகும்.  பெரும்பாலும் இதை Pd[PdF6] அல்லது Pd2F6 என்ற மூலக்கூற்று வாய்ப்பாட்டால் எழுதுவார்கள்
.

தயாரிப்பு 
பலேடியம் உலோகத்துடன் புளோரின் வாயுவைச் சேர்த்து வினைபுரியச் செய்தால் அதிக நிலைப்புத்தன்மை கொண்ட  Pd[PdF6] உருவாகிறது
 
2Pd + 3F2 → Pd[PdF6]
 
Pd[PdF6] பாரா காந்தத் தன்மையுடன் காணப்படுகிறது. Pd(II) மற்றும்  Pd(IV) இரண்டும் படிகக் கட்டமைப்பின் என்முகத் தளங்களை ஆக்கிரமிக்கின்றன.  கட்டமைப்பில் காணப்படும் PdII-F பிணைப்பு இடைவெளி  2.17 Å ஆகும். மற்றும் PdIV-F பிணைப்பு இடைவெளி  1.90 Å.ஆகும்

மேற்கோள்கள் 

பலேடியம் சேர்மங்கள்
புளோரைடுகள்
உலோக ஆலைடுகள்
கலப்பு இணைதிறன் சேர்மங்கள்
பிளாட்டினம் குழு ஆலைடுகள்
ரஞ்சித் சிங் பிரம்மபுரா

ரஞ்சித் சிங் பிரம்மபுரா என்பவர் ஒரு இந்திய அரசியல்வாதி ஆவாா். இவர் கடூர் சாகிப் மக்களவைத் தொகுதியிலிருந்து தோ்ந்தெடுக்கப்பட்ட நாடாளுமன்ற உறுப்பினர் ஆவார். இவர் 2014 இல் நடந்த இந்திய பொதுத் தேர்தலில் சிரோமணி அகாலி தளம் கட்சி வேட்பாளராக இருந்து வெற்றி பெற்றார்.

குறிப்புகள் 

16வது மக்களவை உறுப்பினர்கள்
1937 பிறப்புகள்
வாழும் நபர்கள்
ஆக்சோனியம் அயனி

ஆக்சோனியம் அயனி (Oxonium ion) என்பது மூன்று பிணைப்புகள் கொண்ட எந்த ஓர் ஆக்சிசன் நேர்மின் அயனியையும் குறிக்கும். ஐதரோனியம் அயனி (H3O+) ஓர் எளிய ஆக்சோனியம் அயனிக்கு எடுத்துக்காட்டாகும்

ஆல்கைல் ஆக்சோனியம் 
ஆக்சோனியம் அயனிகளின் வரிசையில் இடம் பெற்றுள்ள அயனிகளில் ஐதரோனியம் அயனியும் ஒன்றாகும். இதன் பொது வாய்ப்பாடு R3−nHnO+. ஆகும். பொதுவாக ஆக்சிசன்  ஒரு sp3 கலப்புடன் கூடிய பட்டைக்கூம்பு வடிவ மூலக்கூறு ஆகும்.  பிரமிடு ஆகும். n = 2 என்ற மதிப்பைக் கொண்ட அயனிகள் அனைத்தும் முதன்மை ஆக்சோனியம் அயனிகள் எனப்படுகின்றன. புரோட்டானேற்றம் பெற்ற மெத்தனால் இதற்கு ஓர் எடுத்துக்காட்டாகும். ஆல்ககால்கள் அல்லது ஈதர்கள் () புரோட்டானேற்றம் அல்லது ஆல்க்கைலேற்றம் அடைவதால் மற்ற ஐதரோகார்பன் ஆக்சோனியம் அயனிகள் உருவாகின்றன. அமில ஊடகத்தில் ஆல்ககால்களை புரோட்டானேற்றம் செய்வதால் உற்பத்தியாகும் ஆக்சோனியம் வேதி வினைக்குழு இ2 வகை நீக்கல் வினைகளில் விடுபடும் குழுவாக இருக்க முடியும். வினை விளைபொருள் ஒரு ஆல்க்கீன் ஆக இருக்கும். அதிகபட்சமான அமிலத்தன்மை நிபந்தனைகளில் வெப்பப் படுத்துதல் மற்றும் நீர் நீக்கம் செய்தல் போன்ற செயற்பாடுகள் பொதுவாகத் தேவைப்படுகின்றன. 

இரண்டாம் நிலை ஆக்சோனியம் அயனிகள் R2OH+  என்ற பொது வாய்ப்பாட்டைக் கொண்டுள்ளன. புரோட்டானேற்றம் அடைந்த ஈதர்கள் இதற்கு எடுத்துக்காட்டாகும். 

மூன்றாம் நிலை ஆக்சோனியம் அயனிகள் R3O+ என்ற பொது வாய்ப்பாட்டைக் கொண்டுள்ளன. டிரைமெத்தில் ஆக்சோனியம் இதற்கு எடுத்துக்காட்டாகும். மூன்றாம் நிலை ஆல்க்கைல் ஆக்சோனியம் உப்புகள்  பயனுள்ள ஆல்கைலேற்றும் முகவர்களாகச் செயல்படுகின்றன. உதாரணமாக, வெண்மை நிறப் படிகத் திண்மமான டிரையெத்தில் ஆக்சோனியம் டெட்ரா புளோரோபோரேட்டு  (Et3O+)(BF−4) ஓர் ஆல்க்கைலேற்றும் முகவராகப் பயன்படுத்தப்படுகிறது. எத்தில் எசுத்தர்கள் உற்பத்தியில் பாரம்பரியமான பிசர் எசுத்தராக்கல் முறை பொருந்தாத வேளையில் இது பயன்படுகிறது. மேலும் ஈனால் ஈதர்களையும் அதனுடன் தொடர்புகொண்ட வேதி வினைக்குழுக்களையும் தயாரிக்கப் பயன்படுத்தப்படுகிறது.

ஆக்சாடிரைகுயினேன் மற்றும் ஆக்சாடிரைகுயினேசீன் போன்றவை நிலைப்புத்தன்மை கொண்ட ஆக்சோனியம் அயனிகளாகும். 2008 ஆம் ஆண்டில் முதன் முதலாக இவை விவரிக்கப்பட்டன. ஆக்சாடிரைகுயினேன் கொதி நீர் அல்லது ஆல்ககால்கள், தயோல்கள், ஆலைடு அயனிகள் அல்லது அமீன்கள் போன்றவற்றுடன் வினைபுரிவதில்லை. ஆனால் ஐதராக்சைடு, சயனைடு மற்றும் அசைடு போன்ற வலிமையான அணுக்கரு கவரிகளுடன் வினைபுரிகின்றன.

ஆக்சோகார்பீனியம் அயனி 
கரிம வேதியியலில் ஆக்சோகார்பீனியம் அயனி என்ற மற்றொரு வகை ஆக்சோனியம் அயனிகள் காணப்படுகின்றன. கார்பனைல் குழுவை புரோட்டானேற்றம் அல்லது ஆல்க்கைலேற்றம் செய்வதால் இவை உற்பத்தி செய்யப்படுகின்றன. 
R−C=O+−R′ இதற்கு உதாரணமாகக் கூறலாம்.

மேற்கோள்கள் 

ஆக்சி நேர் மின்னயனிகள்
ஆக்சோனியம் சேர்மங்கள்
கார்கத் அருவி

கார்கத் அருவி (Karkat Waterfall) இந்தியாவின்  பீகார் மாநிலத்திலுள்ள கைமுர் மாவட்டத்தின் கைமுர் மலைகளில் காணப்படும் ஒரு நீர்விழ்ச்சியாகும். கார்கத் அருவியில் படகுப் போக்குவரத்து, நீச்சல் மற்றும் மீன்பிடிக்கும் வசதிகள் இங்கு உண்டு.  கைமூர் வனவிலங்கு சரணாலயத்திற்கு அருகில் கார்கத் அருவி உள்ளது

மேற்கோள்கள் 
 

கைமுர் மாவட்டம்
பீகார் அருவிகள்
தத்தா டால்வே

தத்தா டால்வே (Datta Dalvi) என்பவர் சிவசேனை அரசியல் கட்சியை சாா்ந்த இந்திய அரசியல்வாதி ஆவார். இவர் 2005 முதல் 2007 வரை மும்பை மேயராக இருந்தார். இவர் மூன்று முறை மும்பை மாநகராட்சி உறுப்பினராக பணியாற்றினார்.

மேற்கோள்கள் 

வாழும் நபர்கள்
சிவ சேனா அரசியல்வாதிகள்
மும்பையைச் சேர்ந்தவர்கள்